ઇમરાન હાશમીએ મીડિયા સાથે વાતચીત દરમિયાન જણાવ્યું કે તેઓ પોતાની રશ ફિલ્મ અંગે ઘણાં ઉત્સાહિત છે. રશ ફિલ્મમાં તેમણે નેહા ધુપિયા અને સાગરિકા ઘાટકે સાથે કામ કર્યું છે. ઇમરાને જણાવ્યું - મેં ફિલ્મમાં એક ક્રાઇમ ઇન્વેસ્ટિગેટિવ જર્નલિસ્ટનું પાત્ર ભજવ્યું છે. જર્નલિજ્મ અંગેના તેના કેટલાંક સિદ્ધાંતો છે કે કઈ રીતે કામ થવું જોઇએ અને પોતાના આ સિદ્ધાંતો અંગે તેની મોટાભાગે પોતાની ચૅનલ વાળાઓ સાથે જ દલીલો થાય છે કે તે જ્યાં કામ કરે છે. મારા માટે આ ફિલ્મ મારી સીરિયલ કિસર ઇમેજ તોડવા કરતાં પણ કઈંક વધુ અર્થસભર છે. હું પોતાની જાતને અનેક જુદા-જુદા પાત્રો ભજવી સાબિત કરવા માંગુ છું. સૌથી વધુ હું એમ સાબિત કરવા માંગુ છું કે હું અનેક પ્રકારના પાત્રો ભજવી શકુ છું. તેથી મેં શંઘાઈ જેવી ફિલ્મ પણ કરી હતી.